

PROJEKTS uz 05.02.2025.

vēlamais datums izskatīšanai domes sēdē: Attīstības komitejā 12.02.2025.

domē: 19.02.2025.

sagatavotājs un ziņotājs: Inga Pērkone

 LĒMUMS

Ādažos, Ādažu novadā

2025. gada 19. februārī **Nr.** «DOKREGNUMURS»

**Par saskaņojumu SIA “Ādažu ūdens” projekta realizācijā 2.1.1.6. pasākumā “Pašvaldību ēku energoefektivitātes paaugstināšana”**

Ādažu novada pašvaldība 2025. gada 5. februārī saņēma SIA “Ādažu ūdens” (turpmāk – uzņēmums) vēstuli Nr. 54 (pašvaldībā reģistrēta ar Nr. ĀNP/1-11-1/25/815) “Par nepieciešamo Ādažu novada pašvaldības saskaņojumu Eiropas Savienības kohēzijas fonda programmas līdzfinansētā energoefektivitātes projekta realizācijā”. Uzņēmums ir uzsācis projekta iesnieguma sagatavošanu Eiropas Savienības kohēzijas politikas programmas 2021.-2027.gadam 2.1.1. specifiskā atbalsta mērķa “Energoefektivitātes veicināšana un siltumnīcefekta gāzu emisijas samazināšana 2.1.1.6. pasākuma “Pašvaldību ēku energoefektivitātes paaugstināšana” (turpmāk – pasākums 2.1.1.6.) otrās projektu kārtas īstenošanā.

Pasākuma 2.1.1.6. mērķis ir uzlabot sabiedrisko ūdenssaimniecības pakalpojumu sniegšanai nepieciešamās infrastruktūras energoefektivitāti, samazinot ikgadējo primāro enerģijas patēriņu un palielinot AER izmantojošo tehnoloģiju lietošanu. Finansējuma saņēmēji – sabiedrisko ūdenssaimniecības pakalpojumu sniedzēji. Pasākuma 2.1.1.6. ietvaros atbalstāmās darbības:

* AER izmantojošas elektroenerģiju ražojošas un to saražotās enerģijas akumulējošās iekārtas;
* sabiedrisko ūdenssaimniecības pakalpojumu sniegšanā iesaistīto tehnoloģisko iekārtu un procesu energoefektivitātes uzlabošana;
* enerģijas patēriņa vadībai nepieciešamo viedo tehnoloģiju iegāde un uzstādīšana;
* darbības horizontālā principa “Nenodarīt būtisku kaitējumu”, “Energoefektivitāte pirmajā vietā”, “Klimatdrošināšana” un “Vienlīdzība, iekļaušana, nediskriminācija un pamattiesību ievērošana” nodrošināšanai.

Sasniedzamie rādītāji, atbilstoši Ministru kabineta 2024. gada 5. novembra noteikumiem Nr. 700 “Eiropas Savienības kohēzijas politikas programmas 2021.–2027. gadam 2.1.1. specifiskā atbalsta mērķa “Energoefektivitātes veicināšana un siltumnīcefekta gāzu emisiju samazināšana” 2.1.1.6. pasākuma “Pašvaldību ēku energoefektivitātes paaugstināšana” otrās projektu iesniegumu atlases kārtas īstenošanas noteikumi”, ir sabiedrisko ūdenssaimniecības pakalpojumu sniedzēju kopējais sasniedzamais enerģijas galapatēriņa ietaupījums.

Projektu pieteikumu iesniegšanas termiņš ir 2025. gada 27. februāris. Projektu īstenošanas termiņš – 2029. gada 31. decembris.

Uzņēmums projekta ietvaros Ādažu novadā plāno izveidot solārās stacijas 6 objektos, veikt 2 ēku siltināšanu, siltumsūkņu uzstādīšanu un citus energoefektivitātes pasākumus. Lielāku punktu skaitu projekta pieteikuma vērtēšanās var saņemt, ja saules paneļus 70% apjomā paredz likt uz jumtiem, pretējā gadījumā projekta pieteikums var nekvalificēties. Projekta ietvaros uzņēmums plāno izvietot saules paneļus uz to ēku jumtiem, kas atrodas tuvu uzņēmuma stacijām.

Lai iesniegtu projekta pieteikumu, uzņēmumam nepieciešama atļauja veikt darbības 3 pašvaldības objektos:

1. Ūdens attīrīšanas stacija Dārznieku ielā 5, Carnikavā. Saules baterijas plānots uzstādīt zemes gabalā ar kadastra Nr. 80520040597. Zemes īpašums piekrīt pašvaldībai, bet vēl ir vērtēšanas un nodošanas procesā uzņēmumam. Lietošanā nododamā platība ar pašvaldību ir saskaņota, bet uz šo brīdi uzņēmumam ir nodotas tikai uz zemes īpašuma esošās ēkas un būves, kas ir nepietiekami projekta pieteikuma iesniegšanai. Uzņēmumam nepieciešams saskaņojums zemes īpašumu izmantot saules paneļus uzstādīšanai.
2. Dienas aprūpes centrs un sociālās rehabilitācijas centrs “Ādažu Ūdensroze” – pašvaldības ēka Attekas ielā 39, Ādažos. Uz blakus esošās kanalizācijas sūkņu stacijas (Attekas ielā 16, Ādažos) nav iespējams uzstādīt saules paneļus. Iemesls tam ir nelielā jumta platība, lai nodrošinātu nepieciešamo saules elektrības ražošanu. Uzņēmumam nepieciešams pašvaldības saskaņojums uzstādīt saules paneļus uz pašvaldības ēkas jumta.
3. Kadagas katlu māja – pašvaldības ēka Elīzes iela 10, Kadagā. Uzņēmuma Kadagas ūdens attīrīšanas stacijas ir saistīta ar Kadagas katlu māju (kadastra Nr. 80440050079002). Uzņēmumam nepieciešams saskaņojums saules paneļu uzstādīšanai uz kopējā ēkas jumta.

Dienas aprūpes centrs un sociālās rehabilitācijas centrs “Ādažu Ūdensroze” uzbūvēts Eiropas Savienības fonda projekta “Pakalpojumu infrastruktūras attīstība deinstitucionalizācijas plānu īstenošanai Ādažu novadā” ietvaros. Projekts pabeigts 2024. gada 30. maijā. Pēcuzraudzības periodā līdz 2028. gada 31. decembrim, pašvaldībai jāinformē CFLA par visām darbībām, kas tiek veiktas projekta teritorijā. Iecerētās darbības neizraisa nevēlamas sekas — tās neietekmē Projekta būtību, īstenošanas nosacījumus un nesniedz nepamatotas priekšrocības. Izvērtējot dienas aprūpes centra un sociālās rehabilitācijas centra “Ādažu Ūdensroze” ēkas jumta uzturēšanu pēc saules paneļu uzstādīšanas, tika secināts, ka saules paneļus labāk paredzēt uz pašvaldības nekustamā īpašuma ar kadastra Nr. 80440070562.

Apsekojot un izvērtējot citas teritorijas projekta aktivitāšu īstenošanai, uzņēmums saskata vajadzību saules paneļus izvietot arī notekūdeņu attīrīšanas iekārtās Laivu ielā 12, Carnikavā, kadastra Nr. 80520040634.

Starp pašvaldību un uzņēmumu 2017. gada 11. oktobrī noslēgts līgums Nr. JUR2017-10/797 par sabiedrisko pakalpojumu sniegšanu. Projekta apstiprināšanas gadījumā uzņēmumam ar pašvaldību būs jāslēdz līgums, kurā tiks atrunāta sadarbības kārtība šī projekta ietvaros un noteikts, ka uzņēmums apsaimniekos uzstādītos saules paneļus, t.sk., segs ar to uzturēšanu kārtībā saistītos izdevumus.

Projekta iecere atbilst Ādažu novada pašvaldības Attīstības programmas (2021-2027) vidējā termiņa prioritātēm:

* VTP1 “Attīstīta un racionāla inženiertehniskā infrastruktūra” rīcības virziena “RV1.1: Jaunveidojamās un atjaunojamās inženiertehniskās infrastruktūras projektēšana un izbūve” uzdevumam “U1.1.5: Sekmēt videi draudzīgu enerģijas ražošanu un alternatīvus enerģijas ieguves veidus”;
* VTP5 “Resursu efektīva izmantošana un attīstība” rīcības virziena “RV5.1: Pašvaldības nekustamo īpašumu attīstība, pašvaldības teritorijas labiekārtošana” uzdevumam “U5.1.3: Noteikt, kā efektīvāk izmantot pašvaldības ēkas un to apkārtējās teritorijas (atjaunot, pielāgot tās pašvaldības funkciju īstenošanai, nojaukt, pārdot u.tml.)”;
* VTP6 “Klimatneitrāla enerģijas izmantošana un ģenerācija” rīcības virziena “RV6.2: Atjaunojamo energoresursu plašāka izmantošana” uzdevumam “U6.2.1: Veicināt efektīvu atjaunojamo energoresursu izmantošanu” un rīcības virziena “RV6.5: Enerģētiskās nabadzības mazināšana” uzdevumam “U6.5.1: Mazināt enerģētisko nabadzību Ādažu novadā”;
* VTP7 “Uzņēmējdarbības vajadzībām pielāgota novada teritorija”, rīcības virziena “RV7.1: Prioritāro industriālo, komerciālo un lauksaimniecības teritoriju noteikšana, pašvaldības līdzdarbība šo teritoriju attīstībā, daudzpusīgas uzņēmējdarbības attīstība” uzdevumam “U7.1.2: Veicināt uzņēmējdarbības attīstību”;
* VTP14 “Attīstīta sadarbība ar citām pašvaldībām, iestādēm un organizācijām”, rīcības virziena “RV14.1: Sadarbības veicināšana ar citām pašvaldībām, iestādēm un organizācijām” uzdevumam “U14.1.2: Īstenot sadarbību ar privātajiem investoriem, uzņēmējiem, privātpersonām”.

Pamatojoties uz Pašvaldību likuma 4. panta pirmās daļas 1. un 20.un 22. punktu, 10. panta pirmās daļas 16. punktu, kā arī Attīstības komitejas 2025. gada 12. februāra atzinumu, Ādažu novada pašvaldības dome

**NOLEMJ:**

1. Saskaņot šādas darbības SIA “Ādažu ūdens” Eiropas Savienības kohēzijas politikas programmas 2021.-2027.gadam 2.1.1. specifiskā atbalsta mērķa “Energoefektivitātes veicināšana un siltumnīcefekta gāzu emisijas samazināšana 2.1.1.6. pasākuma “Pašvaldību ēku energoefektivitātes paaugstināšana” projekta ietvaros:
	1. Saules paneļu uzstādīšanu zemes gabalā ūdens attīrīšanas stacija Dārznieku ielā 5, Carnikavā, ar kadastra Nr. 80520040597.
	2. Saules paneļu uzstādīšanu pie kanalizācijas sūkņu stacijas Attekas ielā 16, Ādaži, Ādažu novads, uz pašvaldības nekustamā īpašuma ar kadastra Nr. 80440070562.
	3. Saules paneļu uzstādīšanu uz Kadagas katlu mājas – pašvaldības ēkas Elīzes iela 10, Kadagā, kopējā ēkas jumta, kadastra Nr. 80440050079002.
	4. Saules paneļu uzstādīšana uz zemes gabala Carnikavas notekūdens attīrīšanas iekārtās, Laivu ielā 12, Carnikavā, Ādažu novadā, ar kadastra Nr. 80520040634.
2. Projekta apstiprināšanas gadījumā pašvaldības Centrālās pārvaldes Juridiskajai un iepirkumu nodaļai sadarbībā ar Attīstības un projektu nodaļu sagatavot sadarbības līgumu.
3. Pašvaldības domes priekšsēdētājai parakstīt 2. punktā noteikto dokumentus.
4. Papildināt Attīstības programmas (2021-2027) Rīcības plāna uzdevumu “U1.1.5: Sekmēt videi draudzīgu enerģijas ražošanu un alternatīvus enerģijas ieguves veidus” ar jaunu pasākumu “Ā1.1.5.2. Projekta īstenošana 2.1.1.6. pasākuma “Pašvaldību ēku energoefektivitātes paaugstināšana” ietvaros” (atbildīgais – SIA “Ādažu ūdens”; izpildes termiņš 2025.-2029.; Finanšu resursi – ES finansējums, cits finansējums; Iznākuma rādītāji – Tiks īstenots projekts 2.1.1.6. pasākuma “Pašvaldību ēku energoefektivitātes paaugstināšana” ietvaros. Projekta ietvaros tiks Ādažu novadā tiks izveidotas solārās stacijas 6 objektos, veikta 2 ēku siltināšana, siltumsūkņu uzstādīšana un citi energoefektivitātes pasākumi.”.
5. Pašvaldības izpilddirektoram veikt lēmuma izpildes kontroli.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Izsniegt norakstus:

*@ - APN, JIN, CKS, IDRV, SIA “Ādažu ūdens”*

Pērkone, 27336847